**HALLGATÓI ÖSZTÖNDÍJSZERZŐDÉS**

**Hungarian Startup University Program keretében**

**HSUP Ösztöndíj juttatására**

amely létrejött egyrészről

|  |  |
| --- | --- |
| **Felsőoktatási intézmény /ösztöndíjat biztosító szervezet neve:**  |  |
| székhelye:  |  |
| adószáma:  |  |
| nyilvántartási száma: |  |
| képviselője: |  |

mint támogató (a továbbiakban: Felsőoktatási intézmény)

másrészről

|  |  |
| --- | --- |
| **Hallgató neve**:  |  |
| születési helye, ideje: |  |
| adóazonosító jele: |  |
| lakóhelye vagy tartózkodási helye: |  |
| számlavezető bank neve: |  |
| fizetési számlaszáma: |  |

mint hallgató (a továbbiakban: Hallgató vagy Ösztöndíjas)

(a Felsőoktatási intézmény és az Ösztöndíjas a továbbiakban együtt: Szerződő felek) között az alulírott helyen és napon az alábbi feltételekkel:

**I. A támogatás előzménye és célja**

1.1. A Kulturális és Innovációs Minisztérium mint támogató a Nemzeti Kutatási, Fejlesztési és Innovációs Alapból a Nemzeti Kutatási, Fejlesztési és Innovációs Hivatal és a Nemzeti Innovációs Ügynökség Nonprofit Zártkörűen Működő Részvénytársaság., mint közreműködő szervezet (a továbbiakban: Közreműködő szervezet) útján a Hungarian Startup University Program – 2025 (a továbbiakban: HSUP vagy Program) keretében, nyílt ösztöndíjpályázatot hirdetett „HSUP Ösztöndíj” biztosítását célzó támogatás elnyerésére. A felhívásra a Felsőoktatási Intézmény eredményesen pályázott, támogatást nyert és részére ………………………. napon …………………………. azonosítószámon a Közreműködő Szervezet támogatói okiratot bocsátott ki, mely 2025. ……………….. napján lépett hatályba.

1.2. A Felsőoktatási Intézmény jelen szerződés 1.1. pontjában meghatározott Támogatói Okirat alapján HSUP ösztöndíjat biztosít Hallgatójának, mert az alább felsorolt jogosultsági feltételek a Hallgató vonatkozásában fennállnak:

* HSUP két féléves egyetemi e-learning tárgy egyetemi rendszeren keresztül történő felvétele,
* első félév sikeres teljesítése,
* második félév során akár ötletgazdaként, akár csapattagként projektcsapatban való aktív részvétel egy vállalkozói ötlet kidolgozásán.

1.3. A Szerződő felek megállapítják, hogy jelen ösztöndíjszerződés célja az ösztöndíj kifizetése feltételeinek, ezen belül különösen Hallgató kötelezettségeinek, és a feltételek teljesülése esetén a kifizetés eljárásrendjének megállapítása.

**II. Az ösztöndíj formája, kifizetése**

2.1. A Felsőoktatási intézmény vállalja, hogy Ösztöndíjas részére jelen szerződés 1.1 pontjában meghatározott Támogatói Okirat alapján 2025. március 1. napjától 2025. június 30. napjáig terjedő időszakban (a Programban való részvételéhez) havi 50.000.- Ft, összesen 200.000.- Ft ösztöndíjat nyújt tárgyhónap 15. napjáig a Hallgató részére az általa jelen Szerződésben megadott bankszámlára történő utalás útján. Amennyiben jelen Szerződést a Felek az aláírás hónapjának 15. napján vagy azt követően írják alá, a Felsőoktatási intézmény az aláírás napján vagy azt megelőzően esedékes ösztöndíja(k) utalását a soron következő hónapban a tárgyhavi ösztöndíj utalásával egyidejűleg teljesíti.

2.2. A Felsőoktatási intézmény továbbá vállalja, hogy amennyiben az Ösztöndíjas jelen szerződés 2.3. pontja alapján kiemelt ösztöndíjban részesül, akkor a kiemelt ösztöndíjat az Ösztöndíjas kiemelt ösztöndíjban részesüléséről szóló értesítését követő 30 napon belül átutalja.

2.3. A Közreműködő Szervezet a 2024/2025. tanév második félévének lezárásakor, a Progress Riport dokumentumok leadását (2025. május 21.) követően elbírálja a hallgatói csapatok projektjeit. A 15 legpiacképesebb projektötletet képviselő hallgatói csapat valamennyi tagját egyenként 1.000.000.- Ft kiemelt ösztöndíjban részesíti, emellett a csapatoknak részvételt biztosít a HSUP Demo Day rendezvényen, ahol befektetők, piaci szereplők előtt nyílik lehetőségük projektötletük bemutatására.

2.4. Amennyiben megállapítást nyer, hogy a 2.3. pont szerinti értékelést követően Ösztöndíjas a 15 legpiacképesebb projektötletet képviselő hallgatói csapat egyikének tagja, Ösztöndíjas kiemelt ösztöndíjban részesül, melyről a Közreműködő Szervezet döntés megküldésével értesíti a Felsőoktatási intézményt, amely ezt követően haladéktalanul ……………… formában értesíti az Ösztöndíjast.

2.4. Az ösztöndíj a személyi jövedelemadóról szóló 1995. évi CXVII. törvény 1. számú mellékletének 4.12.1. a) pontja szerint adómentes bevételnek minősül.

2.5. A Felsőoktatási intézménynek az ösztöndíj kifizetésére alábbi ütemezés szerint van lehetősége:

|  |  |  |
| --- | --- | --- |
| Sorszám | Kifizetés dátuma | Összeg |
| 1. részlet
 |  |  |
| 1. részlet
 |  |  |
| 1. részlet
 |  |  |
| 1. részlet
 |  |  |

**III. Az Ösztöndíjas jogai és kötelezettségei**

3.1. Az Ösztöndíjas vállalja, hogy a 2024/2025. tanévben a Felsőoktatási intézménnyel aktív Hallgatói jogviszonyban áll és eleget tesz a HSUP tantárgyi követelményeinek.

3.2. Az Ösztöndíjas vállalja, hogy kulcsmentorával, valamint a Program megvalósításába bevont egyéb személyekkel a Program céljainak elérése érdekében együttműködik.

3.3. Az Ösztöndíjas kötelezettséget vállal arra, hogy a Program második féléve során, legkésőbb 2025. május 21-ig szakmai beszámolót készít (Progress Report), továbbá közreműködik a beszámoló kiegészítésében, javításában, amennyiben azt a Felsőoktatási Intézmény igényli.

3.4. Ösztöndíjas tudomásul veszi, hogy abban az esetben jogosult jelen szerződés 2.3. pontja alapján megítélt kiemelt ösztöndíj igénybevételére, amennyiben személyesen részt vesz a Közreműködő Szervezet által szervezett Demo Day rendezvényen.

3.5. Ösztöndíjas vállalja, hogy mindent megtesz annak érdekében, hogy mind a Felsőoktatási Intézményben, mind a Program keretében sikeres tanulmányokat folytasson, továbbá a Program előrehaladásában és fejlesztésében aktívan részt vegyen.

3.6. Az Ösztöndíjas köteles minden szükséges felvilágosítást és egyéb segítséget megadni a Felsőoktatási intézmény részére a Közreműködő szervezet, továbbá egyéb ellenőrzésre jogosult szervek információigénye, ellenőrzése, monitoring és audit tevékenységének elősegítése érdekében.

3.7. Ösztöndíjas feltétel nélkül szavatolja és nyilatkozik, hogy

* jelen szerződés létrejöttekor a szerződés tartalmát érdemben befolyásoló, valótlan, hamis vagy megtévesztő adatot nem szolgáltatott, vagy ilyen nyilatkozatot nem tett;
* jelen ösztöndíjra jogosultságot megelőző három naptári éven belül az államháztartás alrendszereiből számára juttatott bármely más támogatással összefüggésben létrejött ösztöndíjszerződésében foglaltakat teljesítette,
* hogy korábbi tanévben a HSUP program két félévét nem teljesítette, a Program keretében támogatást nem kapott.

**IV. Az ösztöndíj felhasználásának szabályai**

4.1. Ösztöndíjas haladéktalanul köteles bejelenteni a Felsőoktatási intézménynek minden olyan személyes adatában bekövetkezett változást, amely az Ösztöndíjszerződést, az ösztöndíjra való jogosultságot érinti.

4.2. Ösztöndíjas tudomásul veszi, hogy a Felsőoktatási intézmény az ösztöndíj jogosulatlan igénybevétele esetén - pl. a támogatási időszakon belül megszüntette hallgatói jogviszonyát a Felsőoktatási intézménnyel, kilépett/eltanácsolták a projektcsapatból - köteles visszafizetési kötelezettséget megállapítani a támogatás egész összegére vagy annak arányos részére.

4.3. Ösztöndíjas tudomásul veszi, hogy a jogosulatlanul igénybe vett költségvetési támogatás összegét az államháztartásról szóló CXCV. törvény (a továbbiakban: Áht.) 53/A. §-ának (2) bekezdése értelmében ügyleti, késedelem esetén késedelmi kamattal növelt mértékben köteles visszafizetni a Felsőoktatási intézmény részére. Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 98.§ (4) bekezdés értelmében az ügyleti kamat mértéke a jegybanki alapkamat kétszerese; a késedelmi kamat mértéke a késedelemmel érintett naptári félév első napján érvényes jegybanki alapkamat. Az ügyleti kamat számításakor a visszaköveteléssel, a késedelmi kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére. Az ügyleti kamat számításának kezdő időpontja a költségvetési támogatás folyósításának napja, utolsó napja a visszafizetési kötelezettség teljesítésének napja; a késedelmi kamat számításának kezdő időpontja a kötelezett késedelembe esésének napja, utolsó napja a visszafizetési kötelezettség teljesítésének napja.

**V. Vegyes rendelkezések**

5.1. A Felsőoktatási intézmény köteles az ösztöndíjszerződést egyoldalúan megszüntetni, amennyiben az Ösztöndíjas tekintetében az ösztöndíjra való jogosultság valamely feltétele megszűnik. A megszüntetés tényéről a Felsőoktatási intézmény a Közreműködő szervezetet 8 munkanapon belül értesíteni köteles. A Felsőoktatási intézmény az Ösztöndíjszerződést arra a napra szünteti meg, amely napon az ösztöndíjra való jogosultság feltétele megszűnik.

5.2. A Hallgató az Ösztöndíjszerződésben foglaltak teljesítése céljából jelen Szerződés aláírásával hozzájárul, hogy a személyes adatait a Felsőoktatási intézmény a …………………………………………….. linken elérhető adatkezelési tájékoztatójában foglaltak szerint, valamint a Közreműködő szervezet a [Hungarian Startup University Program](https://hsup.niu.hu/adatvedelem/) linken elérhető adatkezelési tájékoztatóban foglaltak szerint kezelje.

**VI. Záró rendelkezések**

6.1. Jelen Szerződés érvényességének feltétele az Ösztöndíjas adatainak hiánytalan kitöltése.

6.2. Jelen Szerződésben nem, vagy nem kellő részletességgel szabályozott kérdések tekintetében a magyar jog – elsősorban a Polgári Törvénykönyvről szóló 2013. évi V. törvény, az Áht. és az Ávr. szabályai az irányadóak.

6.3. Jelen Ösztöndíjszerződést érintő bármely módosításról a felek írásban kötelesek megállapodni, a szóbeli megállapodás érvénytelen. Az így létrejövő szerződésmódosítást csatolni kell az eredeti szerződéshez.

6.5. Szerződő Felek megállapodnak, hogy a jelen szerződéssel összefüggésben kialakult vitájukat elsősorban békés úton, egyeztető tárgyalások útján kísérlik meg rendezni. Amennyiben ez az egyeztető tárgyalások kezdetétől számított kezdetétől számított 30 (harminc) napon belül nem vezet eredményre, Felek jogvitájukra a Felsőoktatási intézmény székhelye szerint illetékes járásbíróság kizárólagos illetékességét kötik ki.

6.6. Szerződő felek jelen Ösztöndíjszerződést elolvasták, megértették, és mint akaratukkal mindenben megegyezőt, jóváhagyólag írták alá. Jelen Ösztöndíjszerződés 2 (két) példány eredeti, egymással teljes egészében megegyező példányban készült, amelyből 1 (egy) példány a Felsőoktatási intézményt, 1 (egy) példány az Ösztöndíjast illeti.

|  |  |
| --- | --- |
| Keltezés: 2025.…………………………………………………………………..**Ösztöndíjas Hallgató** aláírása | Keltezés: 2025……………………………………………………………………..**Felsőoktatási intézmény** |